súťaže Cassovia Open 2004. Organizuje ju Tanečná škola Poprocký, ktorá sem opäť pritiahne špičkových tanečníkov z ôsmich európskych krajín vrátane Slovenska.
Oproti uplynulým ročníkom predpokladajú organizátori vyššiu účasť párov. Kým v minulosti sa ich zaregistrovalo 70, teraz by sa toto číslo malo priblížiť k stovke. O víťazoch bude rozhodovať 12-členná medzinárodná porota.
Sobotňajší program sa začne o 13.00 hod. prehliadkou neregistrovaných tanečníkov od 6 rokov, pokračovať bude prezentáciou skupín D a B a o 18.00 hod. vyvrcholí pohárovou súťažou Cassovia Open, na ktorej sa predstavia najlepšie páry skupiny A a S v štandardných i latinskoamerickýh tancoch. Miloš Poprocký, organizátor podujatia, sa nádeja, že popri vynikajúcich zahraničných pároch sa aj tento rok presadia i tunajší tanečníci. "Veľkou nádejou nášho klubu sú Erik Seman a Zuzka Serenčová," prezradil M. Poprocký. Konkurenciu tento rok trošku oslabia Chorváti Nicolas Quesnoit a Ksenija Pluscenc (na snímke), ktorí boli v oboch uplynulých ročníkoch jednoznačnou jednotkou v latinsko-amerických tancoch. Tentoraz však odleteli do Ameriky a tak pricestuje z Chorvátska iný pár.
V nedeľu sa verejnosti, ktorej je celé podujatie prístupné, predstavia juniori a tanečníci, ktorí budú bojovať o body potrebné na postup do vyššej výkonnostnej kategórie.